CELEX: 32007R0500
Language: lv
Date: 2007-05-07 00:00:00
Title: Komisijas Regula (EK) Nr. 500/2007 ( 2007. gada 7. maijs ), ar ko groza Regulu (EK) Nr. 1463/2004 attiecībā uz maksimālā pieļaujamā atliekvielu daudzuma ieviešanu lopbarības piedevai Sacox 120 microGranulate , kas pieder grupai kokcidiostati un citas zāles (Dokuments attiecas uz EEZ)

8.5.2007   
            
            
               LV
            
            
               Eiropas Savienības Oficiālais Vēstnesis
            
            
               L 118/3
            
         
      KOMISIJAS REGULA (EK) Nr. 500/2007
   (2007. gada 7. maijs),
   ar ko groza Regulu (EK) Nr. 1463/2004 attiecībā uz maksimālā pieļaujamā atliekvielu daudzuma ieviešanu lopbarības piedevai “Sacox 120 microGranulate”, kas pieder grupai “kokcidiostati un citas zāles”
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1), un jo īpaši tās 13. panta 3. punktu,
   tā kā:
   
               (1)
            
            
               Piedeva “salinomicīnnātrijs” (“Sacox 120 microGranulate”) tika atļauta ar konkrētiem nosacījumiem saskaņā ar Padomes Direktīvu 70/524/EEK (2). Ar Komisijas Regulu (EK) Nr. 1463/2004 (3) atļāva uz desmit gadiem izmantot šo piedevu gaļas cāļu barībā, saistot atļauju ar personu, kas ir atbildīga par šīs piedevas laišanu apgrozībā. Pamatojoties uz Regulas (EK) Nr. 1831/2003 10. pantu, šī piedeva tika pieteikta jau kā esošs ražojums. Tā kā visa šajos noteikumos prasītā informācija tika iesniegta, šī piedeva tika reģistrēta Kopienas Lopbarības piedevu reģistrā.
            
         
               (2)
            
            
               Regulā (EK) Nr. 1831/2003 ir paredzēta iespēja grozīt piedevas izmantošanas atļauju pēc atļaujas turētāja pieprasījuma un Eiropas Pārtikas nekaitīguma iestādes (“iestāde”) atzinuma saņemšanas. Piedevas “salinomicīnnātrijs” (“Sacox 120 microGranulate”) atļaujas turētājs ir iesniedzis pieteikumu, kurā ierosināts mainīt atļaujas nosacījumus, ieviešot maksimālo pieļaujamo atliekvielu daudzumu (MRL), kā to novērtējusi iestāde.
            
         
               (3)
            
            
               Iestāde 2004. gada 30. jūnijā pieņemtajā atzinumā (4) ierosināja attiecīgajai aktīvajai vielai noteikt MRL 5 μg/kg. Pielikumā noteiktie MRL, iespējams, jāpārskata, ņemot vērā šīs aktīvās vielas turpmākā novērtējuma rezultātus, ko veic Eiropas Zāļu novērtēšanas aģentūra.
            
         
               (4)
            
            
               Tādēļ attiecīgi jāgroza Regula (EK) Nr. 1463/2004.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1463/2004 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 7. maijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  OV L 270, 14.12.1970., 1. lpp. Direktīvā jaunākie grozījumi izdarīti ar Komisijas Regulu (EK) Nr. 1800/2004 (OV L 317, 16.10.2004., 37. lpp.).
   
      (3)  OV L 270, 18.8.2004., 5. lpp. Regulā grozījumi izdarīti ar Regulu (EK) Nr. 249/2006 (OV L 42, 14.2.2006., 22. lpp.).
   
      (4)  Opinion of the Scientific Panel on Additives and Products or Substances used in Animal Feed on a request from the Commission on the re-evaluation of coccidiostat Sacox® 120microGranulate in accordance with article 9G of Council Directive 70/524/EEC. Adopted on 30 June 2004 The EFSA Journal (2004) 76, p. 1-49.
   
   
      PIELIKUMS
      
                  Piedevas reģistrācijas numurs
               
               
                  Par piedevas laišanu apgrozībā atbildīgās personas vārds/nosaukums un reģistrācijas numurs
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas termiņš
               
               
                  Maksimālais pieļaujamais atliekvielu daudzums (MRL) attiecīgajos dzīvnieku izcelsmes pārtikas produktos
               
            
                  mg aktīvās vielas uz kg kompleksās barības
               
            
                  Kokcidiostati un citas zāles
               
            
                  E 766
               
               
                  
                     Huvepharma NV Belgium
                  
               
               
                  Salinomicīnnātrijs 120 g/kg
                  
                     (Sacox 120 microGranulate)
                  
               
               
                  
                               
                           
                           
                              Piedevas sastāvs:
                              Salinomicīnnātrijs ≥ 120 g/kg
                              Silīcija dioksīds 10—100 g/kg
                              Kalcija karbonāts 350—700 g/kg
                           
                        
                               
                           
                           
                              Aktīvā viela:
                              Salinomicīnnātrijs,
                              C42H69O11Na,
                              
                                 CAS numurs: 55 721-31-8,
                              Poliētera monokarbonskābes nātrija sāls, ko iegūst Streptomyces albus (DSM 12217) fermentēšanā
                           
                        
                               
                           
                           
                              Raksturīgie piemaisījumi:
                              < 42 mg eleofilīna/kg salinomicīnnātrija
                              < 40 g 17-epi-20-dezoksisalinomicīna/kg salinomicīnnātrija
                           
                        
               
                  Gaļas cāļi
               
               
                  —
               
               
                  60
               
               
                  70
               
               
                  Vismaz vienu dienu pirms kaušanas lietot aizliegts.
                  Lietošanas pamācībā jānorāda:
                  
                               
                           
                           
                              “Bīstams zirgiem un tītariem”;
                           
                        
                               
                           
                           
                              “Šī barība satur jonoforu:
                              vienlaicīga lietošana ar dažām ārstnieciskām vielām (piem., tiamulīnu) var būt kontrindicēta.”
                           
                        
               
                  21.8.2014.
               
               
                  5 μg salinomicīna/kg attiecībā uz visiem mitriem audiem